Document ID: 32001D2455

Id-Deċiżjoni Nru 2455/2001/KE tal-Parlament Ewropew u tal-Kunsill
ta' l-20 ta' Novembru 2001
li tistabbilixxi l-lista ta'sostanzi prijoritarji fil-qasam tal-politika ta' l-ilma u li temenda d-Direttiva 2000/60/KE
(Test b'relevanza għaż-ŻEE)
IL-PARLAMENT EWROPEW U L-KUNSILL TA' L-UNJONI EWROPEA,
Wara li kkunsidraw it-Trattat li jistabbilixxi l-Komunità Ewropea, u partikolarment l-Artikolu 175(1) tiegħu,
Wara li kkunsidraw il-proposta mill-Kummissjoni [1],
Wara li kkunsidraw l-Opinjoni tal-Kumitat Ekonomiku u Soċjali [2],
Wara li kkonsultaw il-Kumitat tar-Reġjuni,
Huma u jaġixxu bi qbil mal-proċedura stabbilita fl-Artikolu 251 tat-Trattat [3],
Billi:
(1) Id-Direttiva tal-Kunsill 76/464/KEE ta'l-4 ta' Mejju 1976 dwar it-tniġġis ikkawżat minn ċerti sustanzi perikolużi skarikati fl-ambjent akwatiku tal-Komunità [4] u d-Direttivi adottati fl-istruttura tagħha bħalissa jirrappreżentaw l-aqwa strument Komunitarju għall-kontroll ta' l-emissjonijiet ta' sostanzi perikolużi minn punti stabbli jew imxerrda.
(2) Il-kontrolli tal-Komunità taħt id-Direttiva tal-Kunsill 76/464/KEE ġew sostitwiti, armonizzati u aktar żviluppati bid-Direttiva 2000/60/KE tal-Parlament Ewropew u tal-Kunsill tat-23 ta' Ottubru 2000 li tistabbilixxi struttura għall-azzjoni Komunitarja fil-qasam tal-politka ta' l-ilma [5],
(3) Taħt id-Direttiva 2000/60/KE miżuri speċifiċi għandhom jiġu adottati f'livell Komunitarju kontra t-tniġġis ta'l-ilma minn inkwinanti individwali jew minn gruppi ta' inkwinanti li jippreżentaw riskju sinifikanti għal jew permezz ta' l-ambjent akwatiku, inklużi riskji bħal dawn lil ilmijiet użati biex jinkiseb l-ilma tax-xorb. Dawn il-miżuri huma mmirati għat-tnaqqis progressiv u, għal sustanzi perikolużi prijoritarji, kif definiti fit-tieni sentenza tal-punt 30 ta'l-Artikolu 2 tad-Direttiva 2000/60/KE, għall-eliminazzjoni jew għat-tnaqqis bil-mod ta'dawn l-effluwenti, l-emissjonijiet jew it-tnixxijiet fi żmien 20 sena mill-adozzjoni fil-livell Komunitarju, bl-għan aħħari, kif rikonoxxut fil-kuntest tal-kisba ta'l-għanijiet tal-ftehim internazzjonali relevanti, biex jintlaħqu konċentrazzjonijiet fl-ambjent Marittimu li javviċina l-valuri ta' l-isfond għas-sustanzi li jinsabu fin-natura u qrib iż-żero għas-sustanzi sintetiċi magħmula mill-bniedem. Bil-għan li jiġu adottati dawn il-miżuri, huwa meħtieġ li tiġi stabbilita, bħala l-Anness X għad-Direttiva 2000/60/KE, lista tas-sustanzi prijoritarji, inklużi s-sustanzi prijoritarji perikolużi. Il-lista tħejjiet billi tqiesu r-rakkomandazzjonijiet imsemmija fl-Artikolu 16(5) tad-Direttiva 2000/60/KE.
(4) Fil-każ ta' sustanzi li jinsabu fin-natura, jew li jinħolqu permezz ta' proċessi naturali, bħalma huma l-kadmju, il-merkurju u l-idrokarburi poliaromatiċi (PAHs), l-eliminazzjoni kompleta ta' l-emissjonijiet, l-effluwenti jew it-tnixxijiet mis-sorsi potenzjali huwa impossibbli. Meta d-direttivi relevanti jsiru, din is-sitwazzjoni għandha titqies kif imiss u l-miżuri għandhom ikunu mmirati għall-waqfien ta' l-emissjonijiet, l-effluwenti u t-tnixxijiet fl-ilma ta' dawk is-sostanzi prijoritarji perikolużi li jiġu mill-attivitajiet umani.
(5) Id-Direttiva 2000/60.KE tintroduċi fl-Artikolu 16(2) metodoloġija xjentifikament ibbażata għall-għażla tas-sustani prijoritarji skond ir-riskju sinifikanti tagħhom għal jew permezz ta' l-ambjent akwatiku.
(6) Il-metodoloġija spjegata fid-Direttiva 2000/60/KE tagħmel possibbli, bħala għażla mill-aktar prattika, l-applikazzjoni ta' proċedura ta' stima simplifikata bbażata fuq ir-riskju imsejsa fuq prinċipji xjentifiċi li jqisu b'mod partikolari:
- evidenza rigward il-perikolu intrinsiku tas-sustanza konċernata, u b'mod partikolari, l-ekotossiċità partikolari tagħha u t-tossiċità tagħha għall-bniedem meta jiġi espost għalihom permezz ta' rotot akwatiċi,
- l-evidenza mill-monitoraġġ ta' kontaminazzjoni ambjentali mifruxa,
- u fatturi oħra ppruvati li jistgħu jindikaw il-possibilità ta' kontaminazzjoni ambjentali mxerrda, bħalma hi l-produzzjoni, il-volum ta' l-użu u l-modalità ta' l-użu tas-sustanza konċernata.
(7) Il-Kummissjoni żviluppat, fuq din il-bażi, skema ta' ssettjar ta' prijorità bbażata fuq il-monitoraġġ u bbażata fuq l-immodellar (COMMPS), b'kollaborazzjoni ma' esperti tal-partijiet interessati, waqt li tinvolvi l-Kumitat Xjentifiku għat-Tossiċità, l-Ekotossiċità u l-Ambjent, l-Istati Membri, il-pajjiżi ta'l-EFTA, l-Aġenzija Ewropea ta'l-Ambjent, l-assoċjazzjonijiet kummerċjali Ewropej inklużi dawk li jirrappreżentaw intrapriżi żgħar u ta' daqs medju u l-organizzazzjonijiet ambjentali Ewropej.
(8) Il-Kummissjoni għandha tinvolvi fil-proċedura tal-COMMPS il-pajjiżi li huma kandidati għas-sħubija fl-Unjoni Ewropea, waqt li tagħti prijorità lil dawk li mit-territorju tagħhom jgħaddu ilmijiet li jgħaddu wkoll minn, jew li jferrgħu fit-territorju ta' Stat Membru.
(9) Lista tal-bidu ta' 33 sustanza prijoritarja jew ta' gruppi ta' sustanzi ntgħażlet fuq il-bażi tal-proċedura COMMPS, wara diskussjoni pubblika miftuħa u trasparenti mal-partijiet interessati.
(10) L-adozzjoni bil-ħeffa ta' din il-lista hija ta' min jixtieqha biex issir possibbli l-implimentazzjoni fil-ħin u kontinwa tal-kontrolli Komunitarji ta' sustanzi perikolużi u ta' ħsara skond l-istrateġija stabbilita fl-Artikolu 16 tad-Direttiva 2000/60/KE, b'mod partikolari l-proposta għall-kontrolli kif spjegata fl-Artikolu 16(6) u l-proposti għall-istandards ta'kwalità kif spjegati fl-Artikolu 16(7) biex jintlaħqu l-għanijiet tad-Direttiva.
(11) Il-lista tas-sustanzi prijoritarji adottata taħt din id-Deċiżjoni għandha tissostitwixxi l-lista ta' sustanzi fil-Komunikazzjoni tal-Kummisssjoni lill-Kunsill tat-22 ta' Ġunju 1982 dwar is-sustanzi perikolużi li jistgħu jiġu inklużi fil-Lista 1 tad-Direttiva tal-Kunsill 76/464/KEE [6].
(12) Skond l-Artikolu 16(3) tad-Direttiva 2000/60/KE, l-identifikazzjoni tas-sustanzi perikolużi teħtieġ li titqies l-għażla tas-sustanzi ta' tħassib fil-leġislazzjoni Komunitarja relevanti rigward is-sustanzi perikolużi jew il-ftehim internazzjonali relevanti. Is-sustanzi perikolużi jiġu definiti f'dik id-Direttiva bħala sustanzi jew gruppi ta' sustanzi li "ma jkunux tossiċi jew li aktarx ma jakkumulawx bijoloġikament, u sustanzi jew gruppi oħra li jqanqlu livell ekwivalenti ta' tħassib".
(13) Il-ftehim inernazzjonali ta' relevanza jinkludi inter alia l-Konvenzjoni OSPAR għall-Protezzjoni ta' l-Ambjent Marittmu tal-Grigal ta' l-Atlantiku, il-Konvenzjoni HELCOM għall-Protezzjoni ta' l-Ambjent Marittmu tal-Baħar Baltiku, il-Konvenzjoni ta' Barċellona għall-Protezzjoni tal-Baħar Mediterran kontra t-Tniġġis, il-Konvenzjonijiet adottati fi ħdan l-Organizzazzjoni Internazzjonali, il-Konvenzjoni UNEP kontra Inwinanti Organiċi Persistenti u l-Protokoll dwar l-Inkwinanti Organiċi Persistenti tal-Konvenzjoni UN-ECE dwar it-Tniġġis ta'l-Arja Transkonfinanti fuq Medda Twila.
(14) L-għażla ta' sustanzi prijoritarji u l-identifikazzjoni ta' sustanzi prijoritarji perikolużi immirati għat-twaqqif ta' kontrolli dwar l-emissjoni, l-effluwenti u t-tixxijiet sa jikkontribwixxu għall-għanijiet u għall-impenji Komunitarji skond il-konvenzjonijiet internazzjonali għall-protezzjoni ta'l-ibħra marittimi, b'mod partikolarti għall-implimentazzjoni ta'l-Istrateġija fir-rigward ta' sustanzi perikolużi adottata fil-Laqgħa Ministerjali OSPAR taħt il-Konvenzjoni għall-Protezzjoni ta'l-ambjent marittmu fil-Grigal ta'l-Atlantiku skond id-Deċiżjoni tal-Kunsill 98/249/KE [7].
(15) L-identifikazzjoni ta' sustazi prijoritarji perikolużi fil-lista ta' sustanzi prijoritarji għandha ssir fir-rigward, inter alia, ta' sustanzi perikolużi miftiehma għall-fażi eliminatorja jew għall-waqfien ta'l-effluwenti, l-emissjonijiet u t-tnixxijiet fil-ftehim internazzjonali, bħalma huma s-sustanzi perikolużi li hemm ftehim dwarhom fil-fażi eliminatorja fil-fora internazzjonali inklużi l-IMO, l-UNEP jew l-UN-ECE; sustanzi perikolużi li hemm ftehim dwarhom għall-waqfien ta' efflwenti, emissjonijiet tnixxijiet bħala prijorità tal-Konvenzjoni OSPAR, inklużi sustanzi perikolużi identikati mis-Selezzjoni I [8] jew III [9] taħt l-Istrateġija OSPAR DYAMEC; sustanzi perikolużi li jqanqlu "livell ekwivalenti ta' tħassib" bħala sustanzi li huma persistenti, velenużi jew li aktarx jakkumuluaw bijoloġikament (PTB's), bħalma huma l-edocrine disruptors; u metalli tqal inklużi fil-Protokoll dwar il-Metalli Tqal tal-Konvenzjoni UNE-CE fuq it-Tniġġis Transkonfinanti ta'l-Arja fuq Medda Twila u magħżula għall-azzjoni prijoritarja taħt l-OSPAR 1998 u 2000 li jqanqlu "livell ekwivalenti ta' tħassib" bħala PTB's.
(16) Biex il-miżuri fil-ġlieda kontra t-tniġġis ta'l-ilma jsiru aktar effettivi, il-Kummissjoni għandha tippromwovi s-sinkronizzazzjoni tar-riċerka u tal-konklużjonijiet effettwati fl-istruttura tal-Konvenzjoni OSPAR u tal-Proċedura COMMPS.
(17) Il-proċedura COMMPS hija ddisinjata bħala strument dinamiku għall-prijoritizzazzjoni ta' sustanzi perikolużi u ta'ħsara li hija suxxettibbli għal titjib u żvilupp kontinwu bil-għan ta' reviżjoni u adattazzjoni ta'l-ewwel lista ta' sustanzi prijoritarji mhux aktar tard minn erba' snin wara d-dħul fis-seħħ tad-Direttiva KE 2000/60 u talanaqas kull erba' snin minn hemm 'il quddiem. Biex jiġi żgurat li s-sustanzi potenzjaliment prijoritarji jitqiesu mill-proċess ta' għażla li jmiss, huwa essenzjali li ebda sustanza ma tiġi eskluża sistematikament, li l-aħjar tagħrif dosponibbli jitqies, u li l-kimiki u l-pestiċidji kollha fis-suq ta'l-EU u s-sustanzi kollha identifikati bħala "ta' ħsara" mill-OSPAR jiġu inkużi fil-proċess ta'l-għażla.
(18) L-effettività tal-COMMPS tiġi l-aktar stabbilita mid-disponibilità tad-data. Il-leġislazzjoni preżenti fuq is-sustanzi kimiċi nstabet li tbati minn nuqqas kbir ta' data. L-iskop tad-Direttiva 2000/60 KE jista' jintlaħaq kollu kemm hu biss jekk tiġi żgurata disponibilità sħiħa billi tiġi riveduta l-leġislazzjoni Komunitarja fuq is-sustanzi kimiċi.
(19) Ir-referenza għall-proċedura COMMPS ma tipprekludix il-possibiltà li l-Kummissjoni tista' tuża metodi biex tiġi stmata l-ħsara ta' ċerti sustanzi li diġà ġew żviluppati jew użati f'miżuri oħra kontra t-tniġġis.
(20) B'konformità ma' l-Artikolu 1(ċ) tad-Direttiva 2000/60/KE, ir-reviżjoni futura tal-lista tas-sustanzi prijoritarji taħt l-Artikolu 16(4) ta' dik id-Direttiva sa jikkontribwixxu għall-waqfien ta' l-emissjonijiet, l-effluwenti u t-tnixxijiet tas-sustanzi kollha ta' ħsara sa l-2020 billi progressviament iżidu mal-lista aktar sustanzi.
(21) Matul ir-reviżjoni u l-adattazzzjjoni tal-lista tas-sustanzi prijoritarji, b'żieda mal-proċedura COMMPS aktar żviluppata, għandhom jitqiesu bħala approprjati r-riżultati tar-reviżjonijiet taħt id-Direttiva tal-Kunsill 91/414/KEE tal-15 ta' Lulju 1991 rigward it-tqegħid fis-suq ta' prodotti għall-ħarsien tal-pjanti [10], ir-Regolament tal-Kunsill (KEE) Nru 793/93 tat-23 ta' Marzu 1993 dwar il-valutazzjoni u l-kontroll tar-riskji ta' sustanzi eżistenti [11], id-Direttiva tal-Parlament Ewropew u tal-Kunsill 98/8/KE tas-16 ta' Frar 1998 rigward it-tqegħid fis-suq ta' prodotti bioċidi [12] u possibilment informazzjoni xjentifika oħra mir-reviżjoni tad-direttivi eżistenti jew ta' dawk ġodda, b'mod partikolari fi ħdan l-istruttura tal-leġislazzjoni fuq il-kimilki. Reviżjonijiet duplikati ta' sustanzi għandhom jiġu evitati minħabba l-ispejjeż involuti. Filwaqt li jiġu adattati l-listi għandu jkun possibbli li tiġi stabbilita pożizzjoni prijoritarja inferjuri kif ukoll li sustanza titqiegħed f'kategorija ogħla
ADOTTAW DAN IR-REGOLAMENT:
Artikolu 1
Il-lista ta' sustanzi prijoritarji inklużi s-sustanzi identifikati bħala sustanzi prijoritarji ta' ħsara, kif previst fl-Artikolu 16(2) u (3) tad-Direttiva 2000/60/KE, qiegħda b'hekk tiġi adottata. Din il-lista, kif tidher fl-Anness ma' din id-Deċiżjoni, għandha tiżdied mad-Direttiva 2000/60/KE bħala l-Anness X.
Artikolu 2
Il-lista ta' sustanzi prijoritarji stabbiliti minn din id-Deċiżjoni għandha tissostitwixxi l-lista ta' sustanzi fil-Komunikazzjoni tal-Kummissjoni tat-22 ta' Ġunju 1982.
Artikolu 3
Biex jiġi żgurat li jitqiesu s-sustanzi potenzjali kollha, il-Kummissjoni u l-Istati Membri għandhom jiżguraw li d-data relatata ma' sustanzi u espożizzjoni li tkun meħtieġa għall-implimentazzjoni tal-proċedura COMMPS tkun disponibbli.
Artikolu 4
Din id-Deċiżjoni għandha tidħol fis-seħħ fil-jum tal-pubblikazzjoni tagħha fil-Ġurnal Uffiċjali tal-Komunitajiet Ewropej.
Artikolu 5
Dan id-Deċiżjoni qed tiġi indirizzata lill-Istati Membri.
Magħmula fi Brussel, fl-20 ta' Diċembru 2001.

Labels: 20